Şehîdê enternasyonalîstî Berlinî de ameyî yadkerdene. Aktîvîteya yadkerdişî hetê HDK Berlinî ra ameye serûberkerdene.
Deqayêkê rêzgirewtişî ra dima Hemvervatoxa  HDKyî Sehere Yeter qisey kerd û vat: "Ganî ma têkoşînê xo de wayîrê vîrameyîşanê înan bivejîyê. Ê seba ma nêmerenê û seba ke ma wayîrê înan bivejîyê ganî ma têkoşînê xo dewam bikê."
Sîyasetmedar Nabî Kirmanî zî vat: "Wexto ke erdê ma, heqê ma pawitêne bîyî şehîd. Mi zaf embazê ke şehîd bîyî nêzdî ra şinasnayî. Şîya Rojawan û ê şinasnayî. Mi birredarîya înan dîye."
Qiseykerdişanê ra dima beşdaran babeta ''Seba Rojawanî Paştdayîşê Enternasyonalîstan'' ser o fikrê xo pare kerdî.
